

CYMDEITHAS DAI HAFOD – CYNGOR BWRDEISTREF SIROL MERTHYR TUDFUL

Gosod dwy aráe o baneli PV Solar ar do adeilad Cynllun Gofal Ychwanegol ym Merthyr.



Cafodd dwy aráe o baneli PV Solar eu gosod ar do adeilad Cynllun Gofal Ychwanegol ym Merthyr. Mae'r adeilad yn cynnwys 59 o fflatiau gydag ardaloedd cymunedol mawrion. Mae yno gegin gymunedol a fflatiau golchi dillad. Cafodd y lle ei adeiladu yn 2012.

Mae'r paneli solar PV yn bwydo i mewn i'r cyflenwad cymunedol sy'n rhoi trydan i’r fflatiau a'r ardal gymunedol. Cyfanswm Capasiti’r Gosodiad yw 38.48kWh, ac amcangyfrifir y bydd yn cynhyrchu 31,982kWh y flwyddyn. Golyga hyn fod o arbediad o 10% yn cael ei amcangyfrif o ran costau trydan – arbedion a fydd yn cael eu pasio ymlaen i’r trigolion.

Y peth allweddol a ddysgwyd o’r prosiect hwn yw bod yr holl drydan a gynhyrchir yn cael ei ddefnyddio’n llwyr, felly nid oes angen batris i’w storio (er mai dyna oedd y cynllun gwreiddiol). Y peth a ddysgwyd ac sydd angen ei gofio ar gyfer y dyfodol yw y dylid dylunio'r aráe o baneli solar PV cyn gwneud hawliadau grant.

Oherwydd y dull bilio a ddefnyddir yn yr eiddo gofal ychwanegol hwn, dim ond un gwrthdroydd y gellid ei ddefnyddio. Mae hyn yn golygu y gall Hafod dalu'r bil trydan is a rhannu’r arbedion yn deg rhwng y preswylwyr, gyda phawb yn cael cyfran gyfartal.

Ar ôl gosod y gwrthdroydd, gwelwyd bod yr ystafell lle y’i lleolwyd angen cael ei hawyru gan fod y gwres a gynhyrchwyd yn peri i’r larwm gwres ganu.