**Cyngor Sir Ynys Môn – ORP 3.3**

Roedd y prosiect hwn yn cynnwys gwaith i wella 28 o fflatiau llawr gwaelod / llawr cyntaf ynghyd ag 1 tŷ annedd sengl

**Cefndir**

Roedd y prosiect hwn yn cynnwys gwaith i wella 28 o fflatiau llawr gwaelod / llawr cyntaf ynghyd ag 1 tŷ annedd sengl, roedd eiddo prydlesol wedi’u cynnwys yn y prosiect. Roedd y prosiect yn cynnwys gosod to llechi newydd ynghyd â haen anadladwy, deunydd inswleiddio atigau newydd, system EWI Weber, ffenestri a drysau gwydr dwbl newydd, gwella’r gallu atal sŵn a nenfydau amddiffyn rhag tân rhwng fflatiau, a gwelliannau cynhwysfawr i’r gwaith amgylcheddol.

Roedd rhan o'r prosiect yn cynnwys gosod paneli Solar PV 4kWh ar gyfer pob fflat / annedd ynghyd â gosod batris storio 5kWh i safonau PAS63100.

Defnyddiwyd meincnod targed ansawdd o SAP 75 EPC C fel isafswm dros dro.

**Dysg y prosiect**

Y camau dysgu mwyaf arwyddocaol, fel gydag unrhyw brosiect, oedd cynnal deialog gynnar gyda'r holl gyflenwyr arbenigol er mwyn dod i ddeall y gofynion cyn gynted â phosibl.  Gan fod y prosiect hwn i'w gyflawni o dan PAS 2030/35, roedd yn hanfodol bod pob aelod o'r tîm yn ymwybodol o’u rhan nhw yn y gwaith.  Felly, aeth holl aelodau'r tîm, gan gynnwys y prif gontractwr, i weithdy PAS 2030/35 er mwyn dod i ddeall y gofynion.  Hefyd, cafwyd deialog gydag iOpt, darparwr offer arbenigol ar gyfer y System Ynni Ddeallus (IES), yn gynnar yn y broses. Roeddem yn teimlo bod cael deialog gynnar yn hanfodol gan fod gofyniad system IES yn gysyniad eithaf newydd i'r tîm, a bod arnynt angen deall y gofynion gweithredol.

Mae'r prosiect hwn bron â'i gwblhau, felly bydd yr astudiaeth achos hon yn cael ei diweddaru bryd hynny.

**Arloesedd y prosiect**

Rydym ni o’r farn mai cyflwyno IES yw rhan fwyaf arloesol y prosiect. Roedd y ddeialog gynnar gydag iOpt yn hawdd ac yn syml.  Fe wnaeth iOpt, ar y cyd â LoRaWAN, roi dealltwriaeth fanwl i ni o ofynion IES ac ati.  Bydd y synwyryddion IES yn ein helpu i ddeall ac i gynllunio’r gwaith effeithlonrwydd ynni sy'n gweddu orau i'r eiddo dan sylw, gan fod pob cartref ychydig yn wahanol. Er enghraifft, os byddwn yn rhoi mwy o ddeunydd inswleiddio y tu allan i un o'r fflatiau, bydd y synhwyrydd IES yn dangos a oes llai o danwydd yn cael ei ddefnyddio i gynhesu'r cartref.