Pan ddaeth tŷ pâr o’r 1980au a oedd ar ein cofrestr rhentu yn wag, fe fanteisiom ar y cyfle i wneud gwaith ôl-osod ynddo er mwyn gostwng ei ddefnydd o garbon ac i’w wneud yn fwy effeithlon i’r trigolion nesaf, gobeithio.

Roedd gan yr eiddo waliau ceudod a gwaith brics wedi’i bwyntio. Roedd teils concrid ar y to ar ongl, a’r to wedi’i gynnal gan drawstiau pren. Roedd boeler combi nwy wedi'i osod yno, ond roedd wedi cyrraedd diwedd ei oes ac roedd angen ei newid.



**Westend Avenue**

**Torfaen**

061124\_02

Sgôr EPC yr eiddo oedd 70 C.

# Buddsoddiad

Defnyddiom gyllid ORP 3.1 i wneud y gwaith i osod mesurau i droi’r cartref hwn yn fwy ecogyfeillgar. Gwnaethpwyd y gwaith tra bod yr eiddo'n wag, a digwyddodd rhwng Tachwedd 2023 a Gorffennaf 2024.

# Westend Avenue, Torfaen

**Roedd y mesurau ôl-osod yn cynnwys:**

* Solar
* Paneli gwresogi isgoch NexGen
* System dŵr poeth Sunamp
* System monitro ynni Aico

Rydym yn cyfuno NEXGEN ar gyfer gwresogi a SUNAMP Thermino ar gyfer y dŵr poeth. Fe wnaethom hefyd osod paneli solar a fydd yn cynhyrchu ynni i redeg y Sunamp ac yn lleihau'r angen am ynni o'r Grid Cenedlaethol.

Gyda'r mesurau hyn, ein nod yw gwella effeithlonrwydd ynni'r eiddo.

Darganfuwyd asbestos yn y nenfwd, ac felly trefnwyd iddo gael ei symud a'i waredu'n ddiogel. Tra bo’r nenfydau i lawr i gael gwared ar asbestos, fe wnaethom ailweirio a gosod uned reoli newydd. Roedd yn fwy effeithlon i wneud y gwaith hwn tra bod yr eiddo yn wag ac yn hygyrch. Fe wnaethom hefyd osod system fonitro Aico, a fydd yn mesur defnydd yr eiddo o ynni a'r lefelau lleithder yno ac yn ein helpu i werthuso pa mor llwyddiannus yw'r mesurau hyn.

## Cydweithio

**NexGen**

Papur wal trydan yw’r cynnyrch arloesol hwn, sy’n cynhyrchu cyfuniad unigryw o wres, 50% o wres pelydrol isgoch pell a 50% o wresogi dargludol.

Mae'n system foltedd isel, hynod ddiogel, â thymheredd isel ar yr arwyneb, lle nad oes unrhyw risg o anaf dynol. Mae NexGen yn system 'barthol' fesul ystafell, sy’n cael ei gosod ar 70–90% o'r nenfwd, gan wresogi o'r top i lawr er mwyn sicrhau’r effeithlonrwydd thermol gorau. Gan ei fod yn gorchuddio ardal fawr, mae’n sicrhau nad oes amrywiaeth tymheredd ar draws yr ystafell, ac mae’r gwres y mae'n ei allyrru

**Gwn gwres NexGen** yn teimlo fel heulwen braf.

**SunAmp Thermino**

Dyma system dŵr poeth fechan a chlyfar sy’n ddewis amgen i silindrau dŵr poeth uniongyrchol.

# Westend Avenue, Torfaen

Mae'r batris dŵr poeth yn gwneud y defnydd gorau o ynni adnewyddadwy, a gallant gael eu gwefru gan bympiau gwres ffynhonnell aer, pympiau gwres ffynhonnell ddaear, trydan o’r grid, boeleri, a gallant hefyd ddefnyddio paneli solar PV. Yma, mae'r system yn cael ei phweru gan baneli Solar PV.

## Cydweithio

Torfaen Maintenance Services oedd prif gontractwr y prosiect hwn. Fe wnaethon nhw osod y systemau Sunamp a Nexgen a gwneud yr holl waith oedd ei angen cyn gosod yr eiddo i denant newydd, gan gynnwys gosod cegin newydd, gwaith i ddod â'r eiddo i safon SATC, ac addurno a gosod carpedi.

Cafodd y gwaith o dynnu asbestos ei wneud gan TMS Environmental, a gosodwyd y paneli solar gan Gibsons.

## Cyflawniadau

Yn dilyn y gwaith mae sgôr EPC yr eiddo wedi gwella'n ddramatig i’r sgôr B 87 a ragwelir.