**RHA Wales – Cyngor Bwrdeistref Sirol Rhondda Cynon Taf ORP 1**

A car parked in front of a row of houses

Description automatically generated

Paneli solar PV a batris storio wedi’u cyflenwi ar gyfer 12 eiddo rhent cymdeithasol a’u gosod gan y gwneuthurwr GB-Sol o Gymru

**Cefndir**

Cafodd paneli solar PV a batris storio eu cyflenwi ar gyfer 12 eiddo rhent cymdeithasol yn ardal cod post CF72 a’u gosod gan y gwneuthurwr GB-Sol o Gymru. Oherwydd amseriad y gofynion i wario arian ORP 1, newidiodd RHA i brosiect Solar PV a oedd yn canolbwyntio ar ddeuddeg cartref gyda thoeau sy'n wynebu'r de ac mewn cyflwr da. Cafwyd systemau IES gan Sero a gosodwyd y rhain gan ein contractwr fframwaith lleol, Flair.  Dechreuwyd y prosiect ym mis Mawrth 2017, ac roedd wedi’i orffen erbyn mis Medi 2021.

**Dysg y prosiect**

Dyma brosiect cyntaf RHA i osod paneli Solar PV a batris, felly bu dysgu cyffredinol ynghylch rhedeg y prosiect a’r cerrig milltir allweddol. Fe welsom hefyd na all y grid gymryd yr holl ynni a gynhyrchir mewn rhai ardaloedd ar hyn o bryd, a gosodwyd cyfyngiad allforio o 1kw gan y Grid Cenedlaethol.

**Arloesedd y prosiect**

Defnyddiodd RHA wasanaethau’r cwmni lleol GB-Sol, sy’n creu ac yn gosod paneli Solar PV. Fe wnaethom hefyd osod batris er mwyn gallu defnyddio mwy o’r ynni a gynhyrchir o'r paneli solar.

EPC A/rdSAP 92 oedd ein prif sbardun wrth baratoi ar gyfer gofynion SATC 2023.

**Heriau**

Y brif her oedd cael mynediad i eiddo. Ymwelodd RHA â phob tenant i egluro pa waith a oedd yn cael ei wneud, ond gwrthododd dau denant y gwaith er gwaethaf hyn, felly bu'n rhaid dod o hyd i eiddo lleol yn eu lle er mwyn gallu cyflawni'r prosiect.

Ni wnaethom wynebu unrhyw heriau o ran y gweithlu na’u sgiliau. Mae GB-Sol yn gontractwr arbenigol profiadol ac roedd Flair, ar ôl iddynt gael eu hyfforddi gan Sero, yn gymwys i osod y systemau IES.