**RHA Wales – Cyngor Bwrdeistref Sirol Rhondda Cynon Taf ORP 2.2**

A house with solar panels on the roof

Description automatically generated

Paneli solar PV a batris storio wedi’u cyflenwi a’u gosod ar 14 eiddo gan y gwneuthurwr GB-Sol o Gymru

**Cefndir**

Cafodd paneli solar PV a batris storio eu cyflenwi a’u gosod ar 14 eiddo rhent cymdeithasol yn ardal CF42 gan y gwneuthurwr GB-Sol o Gymru. Oherwydd amseriad y gofynion i wario arian ORP 2.2, penderfynodd RHA barhau â fformat ORP 2.1.  Cafwyd systemau IES gan Sero a gosodwyd y rhain gan ein contractwr fframwaith lleol, Flair. Cafodd yr holl gartrefi radd EPC B uchel neu uwch yn dilyn y gwaith. SATC (cyn 2023) EPC A/rdSAP 92 oedd ein prif sbardun wrth baratoi ar gyfer gofynion SATC 2023.  Dechreuodd y prosiect ym mis Chwefror 2022, a chafodd ei orffen ym mis Mawrth 2023.

**Dysg y prosiect**

Dyma’r trydydd prosiect i osod paneli Solar PV a batris ar gyfer RHA, a chafodd ei orffen yn gynt o’r herwydd gan ein bod eisoes wedi cwblhau ORP 1 a 2.1.  Unwaith eto, gwelwyd na all y grid fel y mae gymryd yr holl drydan a gynhyrchir, felly gosododd y Grid Cenedlaethol gyfyngiad 1kw ar allforion y prosiect hwn (yn unol ag ORP 1 a 2.1).  Dyma’r prosiect cyntaf lle penderfynasom ddefnyddio dwy ochr y to, gan ddefnyddio dyluniad dwyrain/gorllewin, a oedd yn ein galluogi i gynyddu maint y systemau PV i 3.9 kW. Pe na byddem wedi gwneud hyn, dim ond 1.95kw fyddai'r systemau wedi bod.

**Arloesedd y prosiect**

Defnyddiodd RHA wasanaethau’r cwmni lleol GB-Sol, sy’n creu ac yn gosod paneli Solar PV. Fe wnaethom hefyd osod batris er mwyn gallu defnyddio mwy o’r ynni a gynhyrchir o'r paneli solar.

**Heriau**

Y brif her oedd cael mynediad i eiddo. Gwrthododd un tenant y gwaith, a bu’n rhaid dod o hyd i eiddo lleol arall er mwyn cyflawni'r prosiect. Ni wnaethom wynebu unrhyw heriau o ran y gweithlu na’u sgiliau. Mae GB-Sol yn gontractwr arbenigol profiadol ac roedd Flair, ar ôl iddynt gael eu hyfforddi gan Sero, yn gymwys i osod y systemau IES.