**RHA Wales – Cyngor Bwrdeistref Sirol Rhondda Cynon Taf ORP 3.2**

Solar panels on a roof

Description automatically generated

Yn y prosiect hwn, gosodwyd paneli solar PV ar 107 o gartrefi.

**Cefndir**

Yn y prosiect hwn, gosodwyd paneli solar PV ar 107 o gartrefi rhent cymdeithasol yn ardaloedd post CF42 a CF40.  Dechreuodd y prosiect ym mis Ebrill 2024, a bydd yn dod i ben ym mis Mawrth 2025.  GB-Sol, cwmni o Gymru sy’n cynhyrchu ac yn gosod systemau PV, wnaeth gyflenwi a gosod y paneli. Defnyddiwyd systemau monitro iOPT i gydymffurfio â'r gofynion o ran cael synhwyrydd amgylcheddol, ac fe’u gosodwyd gan y contractwr lleol Flair. Gweithiodd RHA Wales gyda GB-Sol i ddylunio’r systemau solar PV ar gyfer pob cartref a fyddai’n arwain at y cynnydd mwyaf posibl o ran graddfeydd SAP, a hynny er mwyn rhoi cymaint o ynni am ddim ag sy’n bosibl i’r tenantiaid ei ddefnyddio.  EPC A/rdSAP 92 oedd ein prif sbardun wrth baratoi ar gyfer gofynion SATC 2023.

**Dysg y prosiect**

Y peth allweddol a ddysgwyd o'r prosiect hwn oedd y safon PAS newydd mewn perthynas â batris. Yn dilyn adolygiad o hyn, penderfynodd RHA (gyda chymeradwyaeth LlC) i beidio â gosod batris. Roedd hyn yn ein galluogi i gynnwys tua 50% yn fwy o gartrefi yn y prosiect.

Rhagwelir y bydd y prosiect yn gwella gradd 33 o gartrefi i EPC A, tua 60 o gartrefi i EPC B, gyda'r gweddill yn EPC C.

Cawsom broblem hefyd gydag un bloc o fflatiau lle gwrthodwyd mynediad i’r fflat llawr uchaf, ac felly rydym yn gorfod gosod y gwrthdroyddion mewn cabinet allanol gan na allwn ei osod yn yr atig.

**Arloesedd y prosiect**

Defnyddiodd RHA wasanaethau’r cwmni lleol GB-Sol, sy’n creu ac yn gosod paneli Solar PV.

**Heriau**

Mae mynediad yn parhau i fod yn broblem. Gwrthododd 14 tenant i’r gwaith gael ei wneud, er gwaethaf ymdrechion i ddwyn perswâd arnyn nhw. Mae hyn wedi arwain at ddewis eiddo gwag yn eu lle mewn rhai achosion, gan ein bod yn teimlo y gallai hyn wedyn gynyddu potensial gosod yr eiddo.

Ni wnaethom wynebu unrhyw heriau o ran y gweithlu na’u sgiliau. Mae GB-Sol yn gontractwr arbenigol profiadol ac roedd Flair, ar ôl iddynt gael eu hyfforddi gan iOPT, yn gymwys i osod y systemau IES.