**Rhydwen Drive – Cyngor Sir Ddinbych – ORP 3.1**

Ychwanegu paneli solar PV a batris at 42 eiddo ar Rhydwen Drive, yn ogystal â systemau ynni deallus (IES) a synwyryddion amgylcheddol

Fel rhan o ORP 3.1, gwnaed gwaith ôl-osod ar 42 eiddo ychwanegol ar Rhydwen Drive (Cynllun 1). Roedd y gwaith yn cynnwys inswleiddio waliau allanol (EWI), ychwanegu at ddeunydd inswleiddio atigau / toeau i fodloni’r rheoliadau adeiladu presennol, ailosod y toeau presennol a'r holl bethau cysylltiedig, megis y llinell doeau / nwyddau dŵr. Ychwanegu paneli solar PV a batris at yr eiddo yn ogystal â systemau ynni deallus (IES) a synwyryddion amgylcheddol.

Mae'r prosiect yn gweithio tuag at gael sgôr EPC / SAP o C75 neu uwch ar bob un o'r 42 eiddo.

**Dysg y prosiect**

Cynnal gwaith datrys problemau o ansawdd uchel yn ystod y cyfnod diffygion 12 mis.  
Dyma’r arwyddion y dylid chwilio amdanynt:

* Inswleiddio Waliau Allanol o amgylch silffoedd ffenestri, gwirio bod y rhain wedi'u selio'n gywir a bod dŵr yn rhedeg oddi ar y silffoedd heb gronni.
* Gwirio lle mae llinellau toeau wedi'u hymestyn
* Gwirio clipiau’r gwteri / sicrhau bod nwyddau dŵr glaw newydd / gwteri wedi'u gosod yn gywir i atal dŵr rhag treiddio i mewn i’r deunydd Inswleiddio Waliau Allanol
* Gwirio rhag bod draeniau’n cael eu rhwystro gan gerrig mân yn y misoedd cyntaf pan fo’r cerrig mân yn setlo ar y rendr – angen sicrhau bod yr ardal o amgylch y tŷ yn cael ei hysgubo o bryd i'w gilydd i gasglu’r cerrig dros ben sydd wedi disgyn o'r rendr
* Tynnu simneiau yn y dyfodol, rhag iddynt gysgodi’r paneli Solar PV
* Penderfynwyd peidio ag ychwanegu batris at eiddo mwyach, oherwydd pryderon ynghylch cynnal a chadw a bodloni gofynion PAS 63100 a 3ydd Argraffiad Cod Ymarfer IET yn y dyfodol
* Bydd costau rhedeg dros oes synwyryddion systemau IES ac amgylcheddol yn cael eu hystyried yn y dyfodol wrth i gyflenwyr newydd ddod ar y farchnad fel mesur arbed costau

**Arloesedd y prosiect**

Oherwydd costau byw uchel, rydym yn edrych ar ffyrdd arloesol o leihau'r pwysau ariannol ar ein tenantiaid. Defnyddiwyd system Inswleiddio Waliau Allanol Wetherby Mineral i inswleiddio'r eiddo oedd eisoes â waliau ceudod er mwyn gostwng biliau gwresogi ac i gael y perfformiad thermol gorau a thai mor glyd â phosibl.  Yn ogystal, defnyddiwyd JM Renewables, cyflenwr paneli PV lleol, i osod paneli a gwrthdroyddion ar bob eiddo; ac mae batri ym mhob un i gasglu ynni dros ben yn ystod y dydd i leihau biliau dros nos.

Mae synwyryddion wedi cael eu hychwanegu i gasglu data datgarboneiddio ar gyfer Llywodraeth Cymru. Mae'r data o'r synwyryddion hefyd yn cefnogi ein tîm cynnal a chadw trwy chwilio am risgiau fel gorboethi, cyddwysiad, awyru gwael, llwydni, a thlodi tanwydd.

**Heriau**

Gallai fod yn anodd ymgysylltu â thenantiaid, ac mae hyn wedi arwain at adolygiad o'r arfer gorau ac i weld ble gellir gwneud gwelliannau.

Cyfathrebu a gwirio gwaith ffisegol gydag is-gontractwyr / gweithredwyr safle – problemau annisgwyl fel rhwystrau iaith gan nad oedd pob gweithiwr ar y safle yn siarad Cymraeg / Saesneg.

Adolygiad o fatris ar gyfer systemau PV.

Gwnaed dadansoddiad cost a budd o ganlyniad i broblemau fel diweddaru meddalwedd, problemau cysylltedd ar gyfer yr IES (rhaid i'r tenant gael WiFi).

Her i ddod o hyd i ddiffygion ar ôl i'r gwaith gael ei gwblhau ond o fewn y cyfnod diffygion. Er enghraifft, difrod i rimynnau *bellcast* a systemau rendro gorffenedig a wnaed wrth orffen / gadael y safle (tynnu cynwysyddion, nenbontydd a pholion sgaffaldiau).

A close up of a metal corner

Description automatically generated